Diari Oficial de la Generalitat Valenciana


Sumari del DOGV 8487, del 15-02-2019 (2019/1272)

RESOLUCIÓ de 7 de febrer de 2019, del president de l'Institut Valencià de Cultura, per la qual s'accepta la renúncia presentada i es disposa de l'economia produïda respecte de les subvencions per a la producció audiovisual de 2017.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8487

Data del DOGV
:   15-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1272


Data del document
:   07-02-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

RESOLUCIÓ de 7 de febrer de 2019, del president de l'Institut Valencià de Cultura, per la qual s'accepta la renúncia presentada i es disposa de l'economia produïda respecte de les subvencions per a la producció audiovisual de 2017. [2019/1272]  
Antecedents de fet  
Primer. Mitjançant la Resolució de 20 d'abril de 2017, es va convocar la concessió d'ajudes per a la producció audiovisual (DOGV 8028, 27.04.2017), d'acord amb el que es preveu en l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOGV 7832, 20.07.2016).  
Segon. Mitjançant la Resolució de data 2 de novembre de 2017, del president de CulturArts Generalitat, es van concedir les ajudes per a la producció audiovisual en les modalitats de llargmetratges de ficció (DOGV 8163, 06.11.2017).  
Entre els beneficiaris d'aquestes ajudes figura The Fly Hunter, SL, amb NIF C57011922, com a titular del llargmetratge de ficció cultural B El somni s'ha acabat (expedient P-117/17), per un import de 270.000,00 euros, distribuït en tres anualitats: 2017, 84.218,85 euros; 2018, 82.436,06 euros, i 2019, 103.345,09 euros.  
Tercer. Amb data 17 de gener de 2018, The Fly Hunter, SL va presentar un aval de la Societat de Garantia Recíproca de la Comunitat Valenciana (SGR) com a justificació de la primera anualitat, en els termes previstos en la Resolució esmentada de 20 d'abril de 2017. En conseqüència, amb data 25 d'abril de 2018 se'n va autoritzar el pagament per un import de 84.218,85 euros. Aquest import es va transferir a l'SGR d'acord amb l'endós i la presa de raó vinculats a les condicions de l'aval atorgat a instàncies de l'empresa beneficiària.  
Quart. Amb data 26 de desembre de 2018, l'empresa The Fly Hunter, SL, per mitjà de la representant, Lorena Torres Pastor, va presentar per via telemàtica un escrit pel qual renunciava a l'ajuda concedida. En l'escrit es fa al·lusió a la impossibilitat d'aconseguir el finançament previst per a poder realitzar l'activitat en els terminis que marca la resolució de la convocatòria, atés que l'empresa coproductora no ha aconseguit assolir els objectius de finançament que s'havia proposat. Les ajudes públiques i la compra de drets previstes per part de la televisió pública catalana no s'han materialitzat, per la qual cosa l'empresa coproductora ha decidit retirar-se d'aquesta producció.  
Cinqué. Atenent al que es preveu en l'article 7.3 de l'esmentada Ordre 33/2016, si algun dels beneficiaris renuncia a la subvenció, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell en ordre de puntuació.  
Igualment estableix que, a aquests efectes, l'òrgan concedent de la subvenció comunicarà aquesta opció als interessats, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió.  
D'acord amb el que es disposa en el precepte esmentat, el Servei d'Ajudes de l'Institut Valencià de Cultura va realitzar la proposta de subvenció als següents suplents que, en la modalitat de llargmetratge cultural de ficció B, figuren en l'annex II de la Resolució de 2 de novembre de 2017, per ordre de puntuació, amb la finalitat que indicaren si acceptaven aquesta proposta tenint en compte la circumstància d'haver dut a terme l'activitat o tindre previst escometre el projecte d'acord amb el que preveu la Resolució de 20 d'abril de 2017.  
  
Aquesta resolució estableix, entre altres obligacions dels beneficiaris, realitzar l'activitat i justificar les despeses fins a, com a màxim, el 31 de desembre de 2019.  
  
- Primer suplent: és la mateixa empresa que renuncia, The Fly Hunter, SL, titular del projecte Coses que fer abans de morir. La productora ja és beneficiària d'ajuda per a aquest mateix projecte en virtut de la Resolució de 16 d'octubre de 2018, del president de l'Institut Valencià de Cultura, per a la concessió d'ajudes per a la producció audiovisual (DOGV 8404, 17.10.2018), per un import total de 269.480,00 euros, quantitat sol·licitada per l'empresa per a la realització del projecte.  
  
- Segon suplent: Beniwood Producciones, SL, titular del projecte Visitant. La productora ja és beneficiària d'ajuda per a aquest mateix projecte en virtut de la Resolució esmentada de 16 d'octubre de 2018, per un import total de 270.000,00 euros, quantitat sol·licitada per l'empresa per a la realització del projecte.  
  
- Tercer suplent: Gaia Audiovisual, SL, titular del projecte Donant la nota (Dando el cante).  
En resposta a la proposta de concessió d'ajuda, Carles Pastor Pares, en representació de l'empresa Gaia Audiovisual, SL, amb NIF I90049384, titular del projecte de llargmetratge de ficció cultural B Donant la nota (Dando el cante), (expedient P-135/17), va manifestar, amb data 11 de gener de 2019, la disposició per a acceptar l'ajuda i realitzar l'activitat en els termes previstos en la Resolució de 20 d'abril de 2017, d'acord amb el projecte presentat per a la realització del qual va sol·licitar 220.000 euros.  
Atés que els imports de les ajudes concedides a les empreses beneficiàries coincideixen amb els que van sol·licitar per a realitzar els respectius projectes, així com que les quanties sol·licitades per la resta de suplents són molt superiors, es produeix un romanent de 50.000 euros després de reassignar parcialment l'import de l'ajuda a la qual es renuncia.  
  
Fonaments de dret  
Primer. Renúncia a la subvenció concedida  
La Llei 39/2015, d'1 d'octubre, del procediment administratiu comú de les administracions públiques, disposa en els articles 21.1, 84.1 i 94 la renúncia com a forma de finalització del procediment, així com els seus efectes.  
Segon. Falta de justificació  
L'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que: «Amb caràcter general, el pagament de la subvenció es realitzarà prèvia justificació pel beneficiari de la realització de l'activitat, projecte, objectiu o adopció del comportament per al qual es va concedir en els termes establits en la normativa reguladora de la subvenció.»  
  
En aquest cas, l'empresa interessada a renunciar no ha justificat la realització de l'activitat.  
En aquest mateix sentit, l'article 34.3 de la Llei 38/2003, de 17 de novembre, general de subvencions, preveu la pèrdua del dret al cobrament en els casos previstos en l'article 37 de la llei esmentada, entre els quals figura l'incompliment de l'activitat que fonamenta la concessió de la subvenció en els termes previstos per a aquesta; apartat, en aquest cas, declarat per la persona beneficiària en el seu escrit de renúncia.  
  
Tercer. Dret dels suplents a les resultes de renúncies i romanents  
  
L'Ordre 33/2016, de 18 de juliol, de la Conselleria d'Educació, Investigació, Cultura i Esport de la Generalitat, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOGV 7832, 20.07.2016), disposa en l'article 7.3 que:  
«La resolució de concessió, a més de contindre els sol·licitants als quals es concedeix la subvenció i la desestimació expressa de les restants sol·licituds, podrà incloure una relació ordenada de totes les sol·licituds que, en compliment de les condicions administratives i tècniques establides en les bases reguladores per a adquirir la condició de beneficiari, no hagen sigut estimades per depassar-se la quantia màxima del crèdit fixat en la convocatòria, amb indicació de la puntuació atorgada a cadascuna d'elles en funció dels criteris de valoració previstos en aquesta.  
En aquest cas, si es renunciara a la subvenció per algun dels beneficiaris, o es minoraren aquestes per qualsevol motiu, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell en ordre de puntuació, sempre que amb la renúncia per part d'algun dels beneficiaris s'haja alliberat crèdit suficient per a atendre almenys una de les sol·licituds denegades.  
L'òrgan concedent de la subvenció comunicarà aquesta opció als interessats a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió.»  
La Resolució de 2 de novembre de 2017, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges de ficció (DOGV 8163, 06.11.2017), recull una relació de suplents en l'annex II.  
D'altra banda, l'article 3 de l'Ordre 33/2016 disposa:  
 «Quan a la finalització d'un període s'hagen concedit subvencions i no s'haja esgotat l'import màxim per a atorgar, la quantitat no aplicada podrà traslladar-se a resolucions de concessió posteriors amb la distribució del romanent a parts iguals entre el nombre de períodes restants.»  
  
Quart. Quantia de les ajudes  
D'acord amb el que es preveu en l'article 9 de l'esmentada Ordre 33/2016, la quantia màxima per a llargmetratges amb un pressupost entre 300.001 euros i 1.000.000 d'euros és d'un màxim de 300.000 euros. La reassignació de l'ajuda a la qual es renuncia no suposarà en cap dels casos depassar aquesta quantia.  
Cinqué. Competència  
L'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que les persones que ostenten la presidència dels organismes públics i entitats de dret públic seran les competents per a realitzar la convocatòria de les subvencions.  
En relació a això, el Reglament d'organització i funcionament vigent de CulturArts Generalitat, aprovat pel Decret 5/2013, de 4 de gener, del Consell, modificat successivament pel Decret 141/2014, de 5 de setembre, del Consell (DOGV 7355, 08.09. 2014), i el Decret 124/2016, de 30 de setembre, del Consell (DOGV 7887, 04.10.2016), estableix en l'article 4, apartat 2, lletra j, que correspon a la Presidència «convocar i resoldre la concessió d'incentius, ajudes i subvencions, i aprovar les bases corresponents.»  
Sisé. Institut Valencià de Cultura  
La disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern (DOGV 8232, 12.02.2018), estableix en el punt 1: «L'entitat de dret públic CulturArts Generalitat passa a denominar-se Institut Valencià de Cultura (...)» i en el punt 3: «Tot esment de CulturArts Generalitat que figure en l'ordenament jurídic, plans i programes haurà d'entendre's fet a l'Institut Valencià de Cultura.»  
Per tot l'exposat, i a la vista de la proposta de resolució formulada pel director general de l'Institut Valencià de Cultura, resolc:  
  
Primer  
Acceptar la renúncia presentada per The Fly Hunter, SL, mitjançant un escrit que va tindre entrada amb data 26 de desembre de 2018, a l'ajuda concedida per la Resolució de 2 de novembre de 2017, del president de CulturArts Generalitat, d'un import de 270.000,00 euros, corresponent al projecte de llargmetratge El somni s'ha acabat.  
En conseqüència, The Fly Hunter, SL haurà de reintegrar a l'Institut Valencià de Cultura l'import corresponent a l'anualitat de 2017 d'aquesta ajuda (84.218,85 euros), d'acord amb els antecedents de fet, segons el que es preveu en l'article 172 de Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El reintegrament haurà de fer-se efectiu en el termini màxim de 15 dies hàbils a comptar des de l'endemà de la notificació d'aquesta resolució, en el compte de l'Institut Valencià de Cultura amb IBAN: ES96 2909 4695 3688 1215 1081, i caldrà indicar en el concepte el número de l'expedient: P-117/17: El somni s'ha acabat.  
Una vegada verificat el reintegrament, es farà la devolució de l'aval corresponent a la primera anualitat a The Fly Hunter, SL, que consta en l'Administració. En cas de no reintegrar aquest import en el termini esmentat, s'executarà aquest aval sense perjudici de dur a terme les diligències corresponents, via executiva, per a completar l'import que ha de reintegrar-se, que serà incrementat amb el recàrrec de constrenyiment.  
  
Segon  
Concedir a Gaia Audiovisuals, SL, amb NIF: W03603926, una ajuda de 220.000 euros per a la realització del projecte de llargmetratge de ficció cultural B, Donant la nota (Dando el cante), (expedient P-135/17).  
Aquesta ajuda, d'acord amb la resolució de convocatòria, de 20 d'abril de 2018, es distribueix en les següents anualitats:  
- 2017: 84.218,85 euros.  
- 2018: 82.436,06 euros.  
- 2019: 53.345,09 euros.  
Gaia Audiovisuals, SL haurà d'acceptar l'ajuda esmentada en el termini màxim de 10 dies hàbils següents a comptar des de l'endemà de la notificació d'aquesta resolució.  
Igualment Gaia Audiovisual, SL haurà de justificar, en el termini màxim d'un mes a comptar des de l'endemà de la notificació d'aquesta resolució, una despesa en la producció de l'obra esmentada igual o superior al que correspon a les anualitats 2017 i 2018 de l'ajuda, mitjançant una auditoria del total de despeses realitzades superior a l'import de les ajudes dels exercicis esmentats, o, en defecte d'això, mitjançant l'aval del total de la suma d'ambdues anualitats (166.654,91 euros).  
A més, Gaia Audiovisuals, SL haurà de complir la resta d'obligacions que s'estableixen per als beneficiaris en els apartats huité i nové de la resolució de convocatòria d'aquestes ajudes, de 20 d'abril de 2017.  
  
  
Tercer  
Traslladar a la convocatòria d'ajudes a la producció audiovisual de 2019 el romanent de 50.000 euros de l'ajuda a la producció audiovisual que s'havien imputat al pressupost de l'exercici 2019.  
  
Quart  
Mantindre la Resolució esmentada de 2 de novembre de 2017, del president de CulturArts Generalitat, en la resta d'apartats.  
  
Contra aquesta resolució, que posa fi a la via administrativa, podrà interposar-s'hi un recurs contenciós administratiu davant dels jutjats contenciosos administratius de València dins del termini de dos mesos comptats des de l'endemà de la notificació, i, potestativament, podrà interposar-s'hi un recurs de reposició davant del president de l'Institut Valencià de Cultura en el termini d'un mes a comptar des de l'endemà de la notificació, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 7 de febrer de 2019. El president de l'Institut Valencià de Cultura: Vicent Marzà Ibáñez.